কঠোর ব্যবস্থা নেয়া হলেও সহিংসতা থেমে নেই। মাঝেমধ্যে এমন সব ঘটনা ঘটে, যাতে আন্তর্জাতিক মিডিয়ায়ও হইচই পড়ে যায়। সেনাবাহিনীর ছাউনি, পুলিশ ফাঁড়ি, খ্রিষ্টানদের ওপর আক্রমণ লেগেই আছে। যারা সরকারকে মদদ দিচ্ছে তাদের ওপর হামলা হচ্ছে। বিমানে বোমা হামলা, শারম আল শেখে হামলা চাঞ্চল্যকর ঘটনা। সহিংসতা মসজিদে ও ধর্মীয় নেতাদের ওপরও হয়েছে সিসিকে সমর্থন দেয়ার কারণে। সিনাই এলাকায় দফায় দফায় সেনাবাহিনীর ওপর হামলা চলছে। এসব হামলার জন্য ‘মিসরের সেনাদল’ নামে এক গোষ্ঠী দায় স্বীকার করলেও সিসি সরকার পরিকল্পিতভাবে ব্রাদারহুডের ওপর দোষ চাপায়।